
Az edző-sportoló kapcsolat és a motiváció vizsgálata s beválás függvényében

Bevezetés
A tehetség kibontakozásához és a kimagasló eredmények eléréséhez elengedhetetlen feltétel az ambíció és a belső motiváció, emellett a siker alapjául szolgál a támogató, megértő, környezet is. Mageau és Vallerand szerint a tehetséggondozás egyik legfontosabb tényezője, mondhatni alapja a jól működő edzősportoló kapcsolat. Vizsgálatunk az edző-sportoló kapcsolat gismerésére, valamint a motivációs irányultság és a motivációs környezet feltárására irányul.
Hipotézisek
A bevált atléták edző-sportoló kapcsolatában más jellemzők mutatkoznak meg, mint a nem bevált sportolókéban.A bevált dobók magasabb Task és Ego-orientációs értékekkel rendelkeznek, mint a nem beváltak.A bevált sportolók belső motivációja erősebb, mint a nem beváltaké.
Vizsgálati módszerek, személyek, körülmények
A felmérést 23 magyar olyan dobóatléta körében végeztük el, akik rendszeres résztvevői korosztályos és felnőtt versenyeknek. A mintát eredményesség alapján két csoportra osztottuk. Azokat a sportolókat tekintettük beváltnak, akik Olimpián, VB-n, illetve EB-n az első nyolc helyezett között szerepeltek. A fennmaradó sportolók a nem bevált kategóriába kerültek. A vizsgálatban Richter és Vallerand kötődési skáláját, az Érzékelt Motivációs Környezet a Sportban Kérdőívet és a Sport Motivációs Kérdőívet alkalmaztuk. Az adatokat leíró statisztikai eljárásokkal elemeztük, a csoportok közötti különbségek kimutatására kétmintás t-próbát, valamint diszkriminancia analízist alkalmaztunk.
Eredmények
Az első feltételezésünk nem igazolódott be, mivel edző-sportoló kapcsolat esetében nem találtunk kimutatható különbséget a bevált és a nem bevált dobóatléták között. A második hipotézisünket részben el tudjuk fogadni, mert a bevált versenyzők szignifikánsan magasabb Ego-orientációs értékekkel rendelkeznek, mint a nem beváltak (p=0,034). A Task főskála értékei között nem találtunk különbséget. A harmadik hipotézisünket el kell vetni, mivel nem találtunk statisztikailag kimutatható különbséget a bevált és a nem bevált sportolók között a belső motiváció esetében. A diszkriminancia analízis alapján a két csoport között a leginkább megkülönböztető tényező a hibázástól való félelem.
Összefoglalás
A bevált és a nem bevált dobók között legtöbb esetben nem találtunk különbséget, kivéve az Ego-orientációs értékeket. Ennek okai az edző személyiségéből, oktatói-nevelői stílusából és az alkalmazott módszereiből adódódhatnak.




